Suspendida a Semana Santa de Ferrol
O Bispado, a Xunta de Confrarías da Semana Santa de Ferrol e o Concello veñen de facer oficial a suspensión deste evento declarado Festa de Interese Turístico Internacional.
A Semana Santa de Ferrol é suspendida [Imaxe: Xunta de Galiza].
Europa Press 14/03/20
O Bispado, a Xunta de Confrarías da Semana Santa de Ferrol e o Concello acordaron este sábado, 14 de marzo, suspender a Semana Santa de Ferrol, declarada Festa de Interese Turístico Internacional, segundo aseguraron desde a Administración local a través dun comunicado.
En principio, esta medida, "tiñan previsto comunicala conxuntamente a vindeira segunda feira", mais adiantárona dada a decisión do Goberno de declarar o estado de alarma pola evolución do coronavirus.
Con esta decisión, a Semana Santa de Ferrol, unha das máis multitudinarias de Galiza xunto coa de Viveiro, súmase á que tomaron xa na sexta feira as confrarías de Lugo, suspendendo todas as actividades da súa Semana Santa, ou as de Santiago de Compostela, que anularon algúns eventos, como o pregón, aínda que, polo momento, non cancelaron as procesións.
confrarías ferrol semana santa coronavirus COVID-19
A cafetaría de Lavacolla, ateigada de xente a pesar das prohibicións polo contaxio da COVID-19
A conexión madrileña do coronavirus galego